Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Terézia Ruá, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky  

2.  Zahraničná pracovná cesta:
Belgické kráľovstvo, 4.5.2020 (00:01) - 7.5.2020 (23:59); 11.5.2020 (00:01) – 15.5.2020 (23:59); 18.5.2020 (00:01) – 22.5.2020 (23:59); 25.5.2020 (00:01) – 29.5.2020 (23:59); Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci máj 2020 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2020. 
Podrobnejšie záznamy o uskutočnených online stretnutiach a konferenciách či seminárov, ktorých som sa zúčastnila, uvádzam pre lepší v kapitole č. 4. 
Mesiac máj bol plný (online) podujatí, zasadnutí programových výborov či už pre H2020 alebo Horizon Europe, ale aj informačných aktivít, ktoré sme v rámci SLORD organizovali. Moje dve hlavné aktivity, na ktorých som pracovala v mesiaci máj bola príprava prezentácie pre projektové oddelenia Univerzity Komenského k programu Horizon Europe. Spoločne s kanceláriou rektora sme zorganizovali tento webinár, ktorého cieľom bolo dať zúčastneným projektovým manažérov všetky potrebné informácie, ktoré ešte pred spustením samotného programu môžu slúžiť ako príprava na program po obsahovej ako aj po formálnej stránke. Webinár sa uskutočnil dňa 15.5.2020 a podrobnejšie informácie sú uvedené nižšie. 
Druhou hlavnou aktivitou bola príprava a organizácia podujatia Science Evening, ktorého téma bola „From Alzheimer`s disease therapy to COVID-19 prevention: how an out-of-the box vaccine approach might stop a global pandemic“. Na podujatie som pozvala doc. MVDr. Norberta Žilku, PhD. zo spoločnosti Axon Neuroscience, ktorá vyvýja vakcínu proti COVID-19. Podujatie som zorganizoavala a tiež ho aj moderovala.     
V rámci príprav na nadcházajúci program Horizon Europe som bola v pravidelnom kontakte so slovenskými zástupacmi v sub-group poradných orgánoch pre misie v oblasti rakoviny a tiež adaptácie na klimatické zmeny a s nominovanými delegátmi pre tieňové expertné skupiny jednotlivých klastrov druhého piliera Horizon Europe. Aj pre lepšie nastavenie budúcej spolupráce a výmeny informácií sme v rámci SLORD začali organizovať prípravné stretnutia (telekonferencie) pre nominovaných delegátov za klastre HEU. Účastníkmi stretutnutí sú zástupcovia MŠVVaŠ SR, nominovaní delegáti a SLORD. V mesiaci máj sme spoločne zorganizovali takéto webináre v rámci klastrov v druhom pilieri a tiež pre časť MSCA.  
Okrem vyššie spomenutého som úzko sledovala stav negociácií programu Horizon Europa. V rámci prípravy Horizon Europe som sa zúčastnila troch zasadnutí tieňových výborov (expertnej skupiny) pre klaster Zdravie, klaster Klímy, mobility a energetiky a pre časť MSCA v rámci Horizon Europe. Zúčastňovala som sa tiež online podujatí, ktoré sa venovali príprave nového programu a pripravovala som informácie a správy aj v tejto oblasti na informačné kanály SLORD za účelom informovania slovenskej vedeckej a inovačnej komunity. V mesiaci máj sme mali tiež pravidelné stretnutie V4 s našimi zahraničnými partnermi (CZELO, POlSCA a NRDIO), ktorej hlavnou témou bola príprava stretnutia predsedov akadémií vied krajín V4 v Bruseli, ktoré je naplánované na október 2020. 
Sledovala som moje témy v rámci Horizontu 2020 a poskytovala konzultácie pre subjekty so záujmom zapojiť sa do H2020. V máji som sa najmä venovala informovaniu o druhej mimoriadne výzve H2020 pre boj s COVID-19, ktorej uzávierka je do 11.6.2020. Taktiež som si študovala znenie Green Deal výzvy, ktorá sa sputí v septembri tohto roka. Ide o veľmi širokú výzvu, ktorá pokryje niekoľko veľmi komplexných tém.  
Okrem iného som konzultovala možnosti zapojenia v iných výzvach do H2020 pre slovenské subjekty a vyhľadávala možnosti zapojenia i medzinárodných partnerstiev. 
Podrobnejší záznam o mojich ďalších aktivitách a témach, na ktorých som pracovala je uvedený nižšie v tejto správe a zoznam všetkých stretnutí a podujatí, ktoré som absolvovala (v online forme) je v časti 4 tejto správy.   
Podpora zapájania sa do medzinárodných projektov a pri ich implementácii
V mesiaci marec som úzko sledovala prebiehajúce negociácie programu Horizon Europe a taktiež som začala pripravovať podujatia na Slovensku, ktoré bude zamerané na informovanie o Horizon Europe a misiách, ktoré budú novou súčasťou programu Horizon Europe. V rámci organizácie podujatí úzko spolupracujem s Univerzitou Komenského v Bratislave a kanceláriou prorektora pre vedu a výskum a tiež Univerzitou Mateja Bela v Banskej Bystricii. Podujatie malo byť naplánované na 12.5.2020 v Bratislave, aule UK a 19.5.2020 v Aule UMB v Banskej Bystrici. Ako alternatíva k podujatiu, ktoré sa malo konať v máji som sa dohodla s UK na príprave webináru so všetkými potrebnými ifnormáciami k Horizon Europe pre projektové oddelenia UK. Webinár bude slúžiťako doplnková aktivita k hlavnému podujatiu, ktoré bolo presunuté na druhú polovicu roka. 
Ďalej som posielala informácie o medzinárodných konferenciách a podujatiach, ktoré by napomohli slovenským subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som posielala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. Taktiež som komunikovala nové možnosti zapojenia sa do sobitých výziev, ktoré boli vyhlásené v spvislosti so vzniknutou pandémiou a tiež zviditeľnenia slovenského výskumu v boji proti koronavírusu v EÚ. 
Pravidelne som komunikovala s národnými delegátmi za moje oblasti za účelom výmeny informácií k implementácií H2020 a hlavne k novým informáciám k príprave Horizon Europe. 
Pracujem taktiež na analýze k schéma Marie Sklodowska Curie Akcií a význame študentských a výskumných mobilít, ktoré sú základom dobre fungujúcej a excelentnej vedy. Analýza mapujúca fungovanie akcií, ich prínos a tiež odporúčania, ako sa do schémy zapojiť by mala byť hotová konom tohto roku. 
Informovanie a školenia   
V mesiaci máj som pravidelne pridávala informácie na webovú stránku SLORD a tiež informovala slovenské subjekty o možnosti zapojenia sa do H2020. Taktiež som poskytovala informácie týkajúce sa príprav programu Horizon Europe a jeho strategickému plánovaniu. Okrem iného som za mesiac máj  spracovala newsletter a prehľad najdôležitejších informácií a aktualít pre slovenskú vedeckú a inovačnú komunitu. 
Dôžeiou informačnou aktivitou v mesiaci máj bol webinár pre projektové oddelenia Univerzity Komenského, ktorý bol organizovaný dňa 15.5.2020. Univerzitou Komenského som bola oslovená ako rečníčka s cieľom prezentovať pre projektových manažérov nadchádzajpci program pre výskum a inovácie Horizon Europe. Webináru sa zúčastnilo 23 UK projektových manažérov, ktorým som predstavila základné črty a novinky nového programu, jeho novú štruktpru, očakávané financie a implementačnú stratégiu. Účastníci tak dostali všetk potrebné informácie, ktoré už teraz, ešte rped spustením samotného programu, vedia využiť na prípravu tém a hladania partnerov, aby mohli byť úspešení. 
Ďalšou informačnou aktivitpu, ktorá tiež prispieva aj k lepšiemu fungovaniu jednoltivých zložiek podpornej národnej štruktúry, je séria skype hovor, ktorú v rámci SLORD uskutočňujeme s novými delegátmi, ktorí sú nominovaní do Tieňových výborov pre jednotlivé klastrre a súčasti Horizon Europe. Cieľom týchto spoločných hovor je nastavenie výmeny informácií a budúcej spolupráce v konkrétnych výboroch. 
Účasť na konferenciách, seminároch a programových výboroch
Prehľad všetkých podujatí, seminárov a stretnutí, ktoré som absolvovala je uvedený v časti 4 tejto správy.  
Dôležité informácie z podujatí, na ktorých som sa zúčastnila sú priamo spísané na webovej stránke SLORD alebo uložené na cloude SK4ERA. Všetky podujatia a stretnutia sa z dôvodu vzniknutej situácii uskutočnili online. 
Prezentácia a popularizácia slovenského výskumu a inovácií
V mesiaci máj som pracovala na organizácii podujatia Science Evening, ktoré sa uskutočnilo v online forme z dôvodu situácie týkajúcej sa COVID-19. Science Evening sa uskutočnil dňa 27.5.2020 a jeho hlavným hosťom bol Doc. MVDr. Norbert Žilka, PhD. neuroimunológ a vedecký riaditeľ biotechnologickej spoločnosti Axon Neuroscience. Živý webstreaming sledovalo 35 hostí a to najmä zástupcovia Európskych inštitúcií, IGLO kancelárií, atašé pre zdravotníctvo a tiež zástupcovia medzinárodných organizácií so zastúpením v Bruseli. 
Cieľom vedecko-popularizačného podujatia bolo predstaviť špičkového slovenského vedca  a jeho výskum populárnou a ľahko zrozumiteľnou formou pre široké publikum. Témou májovej prednášky bol vývoj unikátnej vakcíny proti COVID-19, ktorú vyvíja slovenská spoločnosť Axon Neuroscience (´Axon´).
Podujatie Science Evening prispieva k popularizácii vedy a taktiež predstavuje výbornú príležitosť na predsatvenie špičkových slovenských vedcov pre široké zahraničné publikum.  
Prevádzkovanie informačného portálu
Počas mája som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac máj pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci máj som prekladala faktúry pre SLORD z francúzskeho do slovenského jazyka pre účely CVTI SR. Plnila som tiež všetky administratívne a organizačné úlohy, ktoré súvisia s riadnym chodom kancelárie.
4.  Stručný priebeh rokovaní, resp. študijného pobytu:

Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Výbory, konferencie, podujatia

Máj 2020	
Dátum	Čas	Miesto	Účastník (SLORD)	Účastníci	Podujatie	
5.5.2020	09:30 – 13:00	Online webinar 	Terézia Ruá		Advancing Healthcare Across Sweden and India	
5.5.2020	14:00 – 16:30	Online webinar	Terézia Ruá		Webinar on Data Protection Legislation for health research, with a focus on COVID-19 	
7.5.2020	14:00 – 15:00	Online webinar 	Terézia Ruá		MSCA COFUND Webinar 	
7.5.2020	16:00 – 17:30	Online webinar (spoluorganizovaný SLORD)	Terézia Ruá, Andrej Kurucz 		ICT in Emergency situations 	
15.5.2020	10:00 – 11:30	Online webinár (spoluorganizovaný SLORD)	Terézia Ruá (prednášajúca) 		Prednáška k Horizon Europe v rámci webináru pre projektového oddelenia Univerzity Komenského v Bratislave 	
15.5.2020	16:00-17:00	Online telekonferncia 	Terézia Ruá		Prvé zasadnutie Tieňového výboru na prípravu HEU v časti MSCA 	
19.5.2020	13:30 – 16:45	Online webinár 	Terézia Ruá		Information Webinar on the European Co-funded Partnership ‘Rescuing Biodiversity to Safeguard Life on Earth	
20.5.2020	14:00 – 16:00	Online webinár 	Terézia Ruá		2nd Call for Expressions of interest – COVID 19 – Informačná webinár EK	
25.5.2020	14:00 – 17:30	Telekonferencia 	Terézia Ruá		Ad hoc meeting of the Horizon 2020 Programme Committee - Configuration ERC, FET, MSCA	
26.7.2020	10:00 – 13:15	Telekonferencia 	Terézia Ruá 		Zasadnutie programového výboru H2020 pre SC5 – Klimatické akcie, životné prostredie a efektívne využívanie zdrojov 	
27.5.2020	17:00 – 18:30	Webinár (organizovaný SLORD) 	SLORD		Science Evening s Norbertom Žilkom na tému COVID-19 	
28.5.2020	14:30 – 17:30	Telekonferencia	Terézia Ruá 		Zasadnutie programového výboru H2020 pre Zelenú, inteligentnú a integrovanú dopravu 	
29.5.2020	10:00 – 12:30	Telekonferencia 	Terézia Ruá, Andrej Kurucz 		Zasadnutie strategického výboru H2020 	
29.5.2020	14:00 – 16:30	Telekonferencia 	Terézia Ruá 		Zasadnutie Tieňového výboru pre klaster zdravie v Horizon Europe 	

Stretnutia a rokovania

Máj 2020	
Dátum	Čas	Miesto	Účastník (SLORD)	Účastníci	Téma stretnutia	Záznam	
4.5.2020	09:30 – 11:30	Skype hovor 	SLORD 	CZELO, PolSCA, NRDIO	V4 Breakfast 	Na V4Breakfast stretnutí sme prebrali prípravu návštevy predsedov akadémií vied krajín V4; prípravu V4 Tréningu pre projektových manažérov a ďalšie spoločné aktivity V4.  	
4.5.2020	17:00 – 18:30	Skype hovor 	SLORD 	Jaroslav Myšiak – Mission Board
Mikuláš Černota – Sub-group Mission Assembly
	Príprava podujatia k misii pre adaptáciu na klimatické zmeny 	Príprava a organizácia podujatia k misii pre adaptáciu na klimatické zmeny; nastavenie spolupráce a výmena informácií. 	
7.5.2020	08:30 – 11:00	Skype hovor 	SLORD	SK4ERA 	Pracovné stretnutie k riadeniu a administratíve projektu SK4ERA 	Aktivity SK4ERA	
7.5.2020	11:00 – 12:30	Skype hovor	Terézia Ruá	Tomáš Michálek – manažér riadenia medzinárodných projektov SAV  	Príprava podujatia k misii pre adaptáciu klímy a zapojenie občanov 	Témou rozhovoru bola príprava podujatia k misii pre adaptáciu klímy a možnosti zapojenia občanov. Nakoľko má p. T. Michálek skúsenosti s projektami so zapojením občanov, informovala som sa o nástrojoch a možnostiach „citizens´engagement“ aj pri príprave podujatia k misii v HEU. 	
13.5.2020	11:00 – 11:30	Skype hovor  	Terézia Ruá	Zuzana Saxová – oddelenie projektov UK 	Organizácia webináru k Horizon Europe pre projektové oddelenia UK	Organizačné informácie a príprava webináru k Horizon Europe pre projektové oddelenia UK. 	
13.5.2020	15:00 – 16:00	Telekonferencia    	Terézia Ruá, Andrej Kurucz 	Karla Zimanová – SAIA, Iveta Hermanovská – CVTI SR, Simona Posch, Patrik Helmich – MŠVVaŠ SR 	Prípravné virtuálne stretnutie pred prvým zasadnutím Tieňového výboru pre MSCA v HEU 	Prvé virtuálne stretnutie medzi nominovanými delegátmi tieňového výboru pre MSCA v HEU, SLORD a MŠVVaŠ SR za účelom nastavenia budúcej spolupráce a zdieľania informácií.       	
13.5.2020	16:00 – 17:00	Telekonferencia   	Terézia Ruá, Andrej Kurucz 	SK4ERA    	Prípravné virtuálne stretnutie pred prvým zasadnutím Tieňového výboru pre klaster Mobilita, Klíma a energetika v HEU	Prvé virtuálne stretnutie medzi nominovanými delegátmi tieňového výboru pre klaster Klíma, mobilita a energetika v HEU, SLORD a MŠVVaŠ SR za účelom nastavenia budúcej spolupráce a zdieľania informácií.       	
15.5.2020	14:30 – 16:00	Skype hovor 	SLORD 	Jaroslav Myšiak – Mission Board
Mikuláš Černota – Sub-group Mission Assembly
Ľubica Pitlová, Simona Posch – MŠVVaŠ SR 
	Príprava podujatia k misii pre adaptáciu klímy a zapojenie občanov 	Príprava podujatia k misii pre adaptáciu klímy a zapojenie občanov. 	
19.5.2020	10:00 – 10:30	Webex	SLORD	D. Cymbalák – CVTI SR 	Technická organizácia podujatia Science Evening 	Technická organizácia podujatia Science Evening 	
21.5.2020	09:30 – 11:30	Telekonferencia 	SLORD	SK4ERA 	Pracovné stretnutie k riadeniu a administratíve projektu SK4ERA	Pracovné stretnutie k riadeniu a administratíve projektu SK4ERA	
22.5.2020	14:00 – 15:00	Skype hovor 	SLORD	Marcos Nogueira, Paula Pelayo – Alentejo Brussels 	Zapojenie slovenských partnerov do pripravovaného projektového konzorcia a pripagácia pripravovaného projektu	Zapojenie slovenských partnerov do pripravovaného projektového konzorcia a propagácia pripravovaného projektu	
26.5.2020	10:00 – 10:30	Skype hovor 	Terézia Ruá	Norbert Žilka – Axon Neuroscience 
D. Cymbalák – CVTI SR 	Prípravné stretnutie pred SciEnce Evening 	Organizácia a technická skúška pred Science Evening 	
27.5.2020	12:00 – 13:30	Skype hovor 	Terézia Ruá, Andrej Kurucz 	Martina Lutterová – MZ SR, Partik Helmich – MŠVVaŠ SR 	Prípravné virtuálne stretnutie pred zasadnutím Tieňového výboru pre klaster Zdravie v HEU	Prípravné virtuálne stretnutie pred zasadnutím Tieňového výboru pre klaster Zdravie v HEU. 	
28.5.2020	10:00 – 12:30	Telekonferencia 	Terézia Ruá 	Delegáti programového výboru H2020 pre SC5	Prípravné stretnutie pred zasadnutím programového výboru	Prípravné stretnutie pred zasadnutím programového výboru H2020 pre SC4 (Pre-Meeting Transpem) 	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
Podpora zapájania sa do medzinárodných projektov a pri ich implementácii
Je potrebné naďalej pokračovať v poskytovaní kvalitných konzultácií k príprave projektov v EÚ rámcovom programe pre výskum a inovácie. V roku 2020 bude hlavne upriamiť pozornosť na program Horizon Európa a poskytovať našej vedeckej a inovačnej komunite všetky dostupné informácie k HEU, aby sa na neho mohli s predstihom pripraviť. S týmto účelom by mali byť organizované v spolupráci s NCP a tiež EK informačné dni podujatia. 
Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé aj tieto informácie sú priebežne zverejňované na webe SLORD. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Je nevyhnutné sa v tomto období zamerať na výber tých správnych nominantov jednak pre tieňové výbory pre novovznikajúce klastre a jednak pre poradné orgány pre misie. Práve mesiac december bude kľúčový na tieto nominácie, keďže prvé tieňové výbory pre jednotlivé klastre by mali začať už od februára roku 2020. Je veľmi dôležité nastaviť od začiatku komunikáciu s národnými delegátmi nominovanými do týchto výborov a tiež NCPs. Taktiež je v tomto smere potrebné veľmi dobre a úzko spolupracovať s  MŠVVaŠ SR. 
Informovanie a školenia
V druhej polovici roku 2020 bude absolútne nevyhnutné informovať o novom rámcovom programe Horizon Europe, ktorý vstúpi do platnosti od 1.1.2021. Pre tieto účely organizujeme v spolupráci s vybranými slovenskými univerzitami informačné podujatia, kde budeme informovať o stave SR v H2020, o prípravách Horizon Europe a tiež o pripravovaných misiách. Ako náhradu za reálne podujatia bude potrebné pokračovať v informovaní vedeckej verejnosti k programe prostredníctvom webinárov  a online aktivít, aby mala slovenská výskumná komunita všetky potrebné informácie v potrebnom časovom predstihu, ktorý je nevyhnutný na úspešnú prípravu konzorcií a projektových návrhov. Akonáhle už bude možné však podujatia zorganizovať vo fyzickej forme, je treba na tom začať pracovať. 
Budeme naďalej pokračovať v organizácií V4 Tréningu, networkingových podujatiach, odborných podujatiach a prednáškach, či Science Eveningoch. Podľa vývoja situácie by sme mohli už vo fyzickej forme zorganizovať aj V4 Tréning pre projektových manažérov, na príprave ktorého už pracujeme spoločne aj s našimi kolegami z V4.  Rovnako je nevyhnutné úzko spolupracovať s  národnými kontaktnými bodmi v rámci projektu SK4ERA, aby sa zabránilo jednak duplicite informácií a tiež aby sa zaistil dobrý tok informácií aj v rámci Tour de ERA. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre HE, pripomienok pre EK a tiež informovania o HE.
Prezentácia a popularizácia slovenského výskumu a inovácií
Naďalej bude potrebné aktívne lobovať a presadzovať účasť Slovákov na konferenciách a hlavne v poradných orgánov EK pre HE. Taktiež je potrebné pokračovať v prezentovaní slovenských výsledkov v oblasti vedy a výskumu, a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli a tiež v online forme alebo vo forme webinárov, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. Zápisy z tieňových výborov alebo programových výborov priamo posielam vedeniu mailom. 

7.   Osobitne vyhodnotený očakávaný prínos ZPC
-

8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Ruá 		
Dátum: 11.6.2020
								
Správu schválil:  prof. PharmDr. Ján Kyselovič, CSc., generálny riaditeľ